ລາຍງານ ສປຊ ກ່ຽວກັບການຕິດເຊື້ອ HIV/AIDS ໃນເຂດເອເຊຍ
ລາຍງານໃໝ່ ຂອງ ສປຊ ກ່າວວ່າ ການລະບາດຂອງໂຣກເອດສ໌ ໃນເຂດເອເຊຍ-ປາຊີຟິກ ພວມມາຮອດທາງແຍກທີ່ສຳຄັນ
ລາຍງານສະບັບນຶ່ງທີ່ນຳອອກເຜີຍແຜ່ໃນວັນສຸກມື້ນີ້ໂດຍໂຄງການຮ່ວມຂອງອົງການສະຫະ ປະຊາຊາດກ່ຽວກັບການຕິດເຊື້ອ HIV ແລະໂຣກເອດສ໌ແຈ້ງວ່າ ການແຜ່ລະບາດຂອງໂຣກ ເອດສ໌ຢູ່ໃນເຂດເອເຊຍແລະຍ່ານມະຫາສະມຸດປາຊີຟິກແມ່ນພວມມາຮອດທາງແຍກທີ່ສຳຄັນ ລາຍງານທີວ່ານີ້ໄດ້ມີການນຳອອກເຜີຍແຜ່ຢູ່ທີ່ກອງປະຊຸມນາໆຊາດປີ 2011 ວ່າດ້ວຍໂຣກ ເອດສ໌ໃນເຂດເອເຊຍແລະຍ່ານມະຫາສະມຸດປາຊີຟິກຊຶ່ງມີຂຶ້ນທີ່ເມືອງ Busan ປະເທດເກົາ ຫຼີໃຕ້ ການຄົ້ນຄວ້າພົບວ່າ ມີຜູ້ຄົນໃນຈຳນວນຫຼາຍຂຶ້ນແບບທີ່ບໍ່ເຄີຍມີມາກ່ອນ ໄດ້ເຂົ້າເຖິງການໃຫ້ ບໍລິການກ່ຽວກັບການຕິດເຊື້ອ HIV ໃນທົ່ວພູມີພາກ ແຕ່ແນວໃດກໍຕາມບັນດາປະເທດສ່ວນ ໃຫຍ່ຢູ່ໃນຂົງເຂດແມ່ນຍັງຢູ່ຫ່າງໄກຫຼາຍຈາກການບັນລຸເປົ້າໝາຍຂອງສາກົນໃນການປ້ອງກັນ ການຕິດເຊື້ອ HIV ການປິ່ນປົວ ການຮັກສາເບິ່ງແຍງ ແລະການໃຫ້ຄວາມສະໜັບສະໜຸນ ອີງຕາມລາຍງານສະບັບນີ້ແລ້ວ ການລົງທຶນເພື່ອປົກປ້ອງບໍ່ໃຫ້ປະຊາຊົນກຸ່ມສຳຄັນໆຕິດເຊື້ອ HIV ນັ້ນແມ່ນຍັງບໍ່ພຽງພໍ ນອກນັ້ນແລ້ວ ການຕັດການໃຫ້ເງິນບໍລິຈາກ ຂອງນາໆຊາດຍັງ ເປັນໄພຂົ່ມຂູ່ຕໍ່ການສ້າງຄວາມກ້າວໜ້າ ໃນການຮັບມືກັບການລະບາດຂອງໂຣກເອດສ໌ຢູ່ໃນ ຂົງເຂດນຳດ້ວຍ